**รายงานการประชุมสภาองค์การบริหารส่วนตำบลบ้านโพธิ์**

**สมัยสามัญ สมัยที่ 1 ประจำปี 2564**

**วันที่ 15 กุมภาพันธ์ 2564 เวลา 13.30 น.**

**ณ ห้องประชุมสภาองค์การบริหารส่วนตำบลบ้านโพธิ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

**ลำดับ ชื่อ – สกุล ตำแหน่ง**

1. นายสมโชค ด้วงสุข ประธานสภาองค์การบริหารส่วนตำบล
2. นางปิยะดา แก่นอินทร์ รองประธานสภา อบต.
3. นายฤทธี วัดโคก สมาชิกสภา อบต. หมู่ที่ 4
4. นายสุชาติ ด้วงสุข สมาชิกสภา อบต. หมู่ที่ 2
5. นายสวัสดิ์ ลุ้งกี่ สมาชิกสภา อบต. หมู่ที่ 3
6. นายประเสริฐ แก้วละเอียด สมาชิกสภา อบต. หมู่ที่ 4
7. นายมานพ สมาธิ สมาชิกสภา อบต. หมู่ที่ 5
8. นายเชย เรืองจัน สมาชิกสภา อบต. หมู่ที่ 6
9. นายประเสริฐ ปานศรี สมาชิกสภา อบต. หมู่ที่ 7
10. นายสุนทร หนูเริก สมาชิกสภา อบต. หมู่ที่ 7
11. นายปอพันธ์ ทองรักษ์ สมาชิกสภา อบต. หมู่ที่ 9
12. นายบุญฤทธิ์ หนูเหมือน สมาชิกสภา อบต. หมู่ที่ 10
13. นายชัย หนูเหมือน สมาชิกสภา อบต. หมู่ที่ 10

**ผู้ไม่มาประชุม**

1. นายวิชา ศรีสุข สมาชิกสภา อบต. หมู่ที่ 2

2. นายไสว ตุนยะสุข สมาชิกสภา อบต. หมู่ที่ 5

3. นายเวียน ศรีสุข สมาชิกสภา อบต. หมู่ที่ 6

**ผู้ลาประชุม**

1. นายสนิท เอียดจุ้ย สมาชิกสภา อบต. หมู่ที่ 1

**ผู้เข้าร่วมประชุม**

**ลำดับ ชื่อ – สกุล ตำแหน่ง**

1. นายชิต บัวทอง นายกองค์การบริหารส่วนตำบล
2. นายสุทิน คงทอง รองนายกองค์การบริหารส่วนตำบล
3. นางวิไล สันตจิต รองนายกองค์การบริหารส่วนตำบล
4. นายภิรมย์ ทองผึ้ง ปลัดองค์การบริหารส่วนตำบล
5. นายวทัญญู ตั้งคำ นักวิเคราะห์นโยบายและแผน

/เริ่ม...

- 2 –

**เริ่มประชุมเวลา 13.30 น.**

เมื่อสมาชิกครบองค์ประชุม นายสมโชค ด้วงสุข ประธานสภาฯ ประธานในที่ประชุมได้จุดธูปเทียนบูชา

พระรัตนตรัยและกล่าวเปิดการประชุมสภาฯ สมัยสามัญ สมัยที่ 1 ประจำปี พ.ศ. 2564 และดำเนินการประชุม ตามระเบียบวาระการประชุม ดังนี้

**ระเบียบวาระที่ 1 : เรื่องที่ประธานแจ้งให้ที่ประชุมทราบ**

**1.1 เรื่องการให้บริการศูนย์บริการการแพทย์ฉุกเฉิน**

ประธานสภาฯ : ตามที่องค์การบริหารส่วนตำบลบ้านโพธิ์ ได้รับมอบรถกู้ภัยจากโรงพยาบาลตรัง เพื่อให้บริการ

ด้านการแพทย์ฉุกเฉินนั้น บัดนี้ได้เปิดให้บริการประชาชนกรณีเกิดเหตุฉุกเฉินตลอด 24 ชั่วโมง

โดยเริ่มให้บริการตั้งแต่วันที่ 8 กุมภาพันธ์ 2564 จึงขอประชาสัมพันธ์ให้ทุกท่านได้รับทราบและ

แจ้งประชาชนในพื้นที่ให้รับทราบด้วย โดยสามารถติดต่อผ่าน 1669 และเบอร์โทร 084-

0347092 ตลอด 24 ชั่วโมง

**มติที่ประชุม : รับทราบ**

**ระเบียบวาระที่ 2 เรื่องรับรองรายงานการประชุมครั้งที่แล้ว**

ประธานสภาฯ : ขอให้ท่านสมาชิกฯ ได้ตรวจสอบรายงานการประชุมครั้งที่แล้วว่าถูกต้องหรือจะแก้ไขเพิ่มเติมหรือไม่ ถ้าไม่มีจะขอมติว่าจะรับรองรายงานการประชุมสภาฯ ครั้งที่แล้วหรือไม่

**มติที่ประชุม : รับรอง 12 เสียง ไม่รับรอง – ไม่มี- งดออกเสียง 1 เสียง**

**ระเบียบวาระที่ 3 เรื่องที่สภาฯพิจารณาแล้วเสร็จ**

- ไม่มี –

**ระเบียบวาระที่ 4 : เรื่องเสนอเพื่อทราบและพิจารณา**

**4.1 ญัตติขออนุมัติจ่ายขาดเงินสะสมประจำปีงบประมาณ พ.ศ. 2564**

ประธานสภาฯ : ขอเชิญนายกองค์การบริหารบริหารส่วนตำบล แถลงครับ

นายชิต บัวทอง

นายก อบต. : ตามที่ข้าพเจ้าได้เสนอญัตติขออนุมัติจ่ายขาดเงินสะสม ประจำปีงบประมาณ พ.ศ. 2564 งบประมาณ 13,982,000 บาท (สิบสามล้านเก้าแสนแปดหมื่นสองพันบาท) เพื่อเป็นค่าใช้จ่ายโครงการก่อสร้างที่ทำการองค์การบริหารส่วนตำบลบ้านโพธิ์ (สมทบกับงบประมาณรายจ่ายประจำปีงบประมาณ พ.ศ. 2564) รายละเอียดตามเอกสารที่ได้รับมอบให้กับท่านประธานสภาฯ และสมาชิกสภาฯทุกท่าน

ข้าพเจ้าขออนุญาตแถลงถึงสถานการณ์คลังและระเบียบกฎหมายที่เกี่ยวข้อง ดังนี้

- สถานะการคลัง ยอดเงินสะสมคงเหลือ ณ วันที่ 15 กุมภาพันธ์ 2564 คงเหลือ 45,824,027.15 บาท (สี่สิบห้าล้านแปดแสนสองหมื่นสี่พันยี่สิบเจ็บบาทสิบห้าสตางค์)

- กันเงินตามระเบียบกฎหมาย จำนวน 18,633,000 บาท (สิบแปดล้านหกแสนสามหมื่นสามพันบาท)

- คงเหลือเป็นเงินสะสมที่สามารถใช้จ่ายได้ จำนวน 27,191,027.15 บาท (ยี่สิบเจ็ดล้านหนึ่งแสนเก้าหมื่นหนึ่งพันยี่สิบเจ็บบาทสิบห้าสตางค์)

ตามระเบียบกระทรวงมหาดไทยว่าด้วยวิธีการรับเงิน การเบิกจ่ายเงิน การเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่ 2) พ.ศ. 2548 ข้อ 89 กำหนดว่า องค์กรปกครองส่วนท้องถิ่นอาจใช้จ่ายเงินสะสมได้โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

/1.ให้กระทำ...

-3-

1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น

ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ต้องเป็นไปตามแผนพัฒนาองค์กรปกครองส่วนท้องถิ่นหรือตามที่กฎหมายกำหนด

1. ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นในแต่ละประเภท

ตามระเบียบแล้ว

1. เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้

ผูกพันให้แล้วเสร็จภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนด ให้การใช้จ่ายเงินสะสมนั้นถือเป็นอันพับไป

ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลัง และเสถียรภาพในระยะยาว

ดังนั้นขอให้ท่านประธานสภาฯ ได้โปรดเสนอต่อสภาฯ เพื่อพิจารณาอนุมัติต่อไป

ประธานฯ : ตามที่นายกองค์การบริหารส่วนตำบลบ้านโพธิ์ มีสมาชิกท่านใดจะสอบถามเพิ่มเติมอีกหรือไม่

ถ้าไม่มีจะขอความเห็นว่าจะอนุมัติให้จ่ายขาดเงินสะสมประจำปีงบประมาณ พ.ศ. 2564 หรือไม่

**มติที่ประชุม : อนุมัติ 12 เสียง ไม่อนุมัติ – ไม่มี- งดออกเสียง 1 เสียง**

**4.2 ญัตติขอความเห็นชอบการขออนุญาตทำประโยชน์ในเขตป่า**

ประธานฯ : ขอเชิญนายกองค์การบริหารส่วยตำบลบ้านโพธิ์**า**

นายก อบต. : ผมขออนุญาตให้ปลัดชี้แจงครับ

ปลัด อบต. : เรียนประธานสภาฯ และสมาชิกสภาฯ ที่เคารพทุกท่าน

ตามที่นายกองค์การบริหารส่วนตำบลบ้านโพธิ์ ได้เสนอญัตติขอความเห็นชอบการขออนุญาตทำ

ประโยชน์ในเขตป่า นั้น ขอเรียนว่าด้วยองค์การบริหารส่วนจังหวัดตรัง จะดำเนินการก่อสร้าง

สะพานคอนกรีตเสริมเหล็กพร้อมปรับปรุงเสริมผิวจราจรถนนแบบพาราแอสฟัลต์คอนกรีตสาย

ท่าปาบ-วัดพระงาม หมู่ที่ 7 ตำบลบ้านโพธิ์ – เขตเทศบาลนครตรัง อำเภอเมือง จังหวัดตรัง

สะพานผิวจราจรกว้าง 7.00 เมตร ยาว 10.00 เมตร พร้อมปรับปรุงผิวจราจรถนนขนาดกว้าง

6.00 เมตร ระยะทาง 470 เมตร หนา 0.05 เมตร หรือพื้นที่ไม่น้อยกว่า 2,820 ตารางเมตร

(ตามแบบ อบจ.ตรัง) ซึ่งพื้นที่ดังกล่าวอยู่ในเขตป่า ซึ่งการขออนุญาตทำประโยชน์ในเขตป่า

ตามมาตรา 54 แห่งพระราชบัญญัติป่าไม้ พ.ศ. 2484 ต้องมีหลักฐานที่แสดงผลการพิจารณาให้

ความเห็นชอบจากสภาองค์กรปกครองส่วนท้องถิ่นป่านั้นตั้งอยู่ ดังนั้นจึงขอให้ท่านประธานสภาฯ

ได้โปรดเสนอต่อสภาฯ เพื่อพิจารณาต่อไป

ประธานฯ : ตามที่ปลัด อบต. ชี้แจงมีสมาชิกท่านใดจะสอบถามหรืออภิปรายหรือไม่

นายชัย หนูเหมือน : เรียนประธานสภาฯ ผมขอให้สมาชิกในพื้นที่ที่จะดำเนินการโครงการได้เสนอข้อมูลให้สมาชิก ส.อบต.ม.10 ได้รับทราบด้วย

นายประเสริฐ ปานศรี : เรียนประธานสภาฯ ผมขอเรียนว่าโครงการดังกล่าวทางองค์การบริหารส่วนจังหวัดตรัง

ส.อบต.ม.7 จะดำเนินการในพื้นที่ หมู่ที่ 7 ตำบลบ้านโพธิ์ อำเภอเมือง จังหวัดตรัง บริเวณทางเข้าวัดพระงามซึ่งราษฎรในบริเวณดังกล่าวได้รับประโยชน์และไม่มีปัญหาในการที่จะดำเนินการตามโครงการและมีการอุทิศที่ดินให้กับทางราชการเรียบร้อยแล้ว

ประธานฯ : มีสมาชิกท่านใดจะสอบถามเพิ่มเติมอีกหรือไม่ ถ้าไม่มีจะขอมติว่าจะให้ความเห็นชอบการขออนุญาตทำประโยชน์ในเขตป่าขององค์การบริหารส่วนจังหวัดตรังหรือไม่

**มติที่ประชุม : เห็นชอบ 12 เสียง ไม่เห็นชอบ – ไม่มี- งดออกเสียง 1 เสียง**

/4.3 ญัตติ...

-4-

**4.3 ญัตติขออนุมัติรื้อถอนที่ทำการองค์การบริหารส่วนตำบลบ้านโพธิ์**

ประธานฯ : ขอเชิญนายก อบต. ครับ

นายก อบต. : ผมขอให้ปลัดได้ชี้แจงครับ

ปลัด อบต. : เรียนประธานสภาฯ และสมาชิกสภาฯ ที่เคารพทุกท่าน ตามที่สภาฯ ได้อนุมัติให้จ่ายขาดเงิน

สะสมเพื่อสมทบเป็นค่าใช้จ่ายโครงการก่อสร้างที่ทำการองค์การบริหารส่วนตำบลบ้านโพธิ์หลัง

ใหม่ ซึ่งจะดำเนินการในปีงบประมาณ พ.ศ. 2564 และเมื่อก่อสร้างที่ทำการหลังใหม่แล้วเสร็จ

จำเป็นต้องรื้ออาคารหลังที่ใช้อยู่ปัจจุบัน ซึ่งเป็นทรัพย์สินขององค์การบริหารส่วนตำบล ดังนั้น

การจะรื้อถอนทำลายอาคารที่เป็นทรัพย์สินขององค์การบริหารส่วนตำบล จะต้องขออนุมัติต่อ

สภาฯ ในการดำเนินการโดยจะทำการรื้อถอนเมื่ออาคารหลังใหม่แล้วเสร็จ ขอให้ประธานสภาฯ

เสนอต่อสภาฯ เพื่อพิจารณาต่อไป

ประธานฯ : ตามที่ปลัดชี้แจงมีสมาชิกท่านใดจะสอบถามหรือมีอะไรจะเพิ่มเติมหรือไม่ ถ้าไม่มีจะขอมติว่าจะ

อนุมัติให้รื้อถอนอาคารที่ทำการหลังที่ใช้อยู่ปัจจุบันหรือไม่ โดยจะรื้อถอนเมื่อก่อสร้างที่ทำการ

องค์การบริหารส่วนตำบลหลังใหม่แล้วเสร็จ

มติที่ประชุม : **อนุมัติ 12 เสียง ไม่อนุมัติ – ไม่มี- งดออกเสียง 1 เสียง**

**4.4 ญัตติขออนุมัติโอนงบประมาณรายจ่ายประจำปีงบประมาณ พ.ศ. 2564**

ประธานฯ : ขอเชิญ นายก อบต. ครับ

นายก อบต. คำแถลงประกอบญัตติ

ขออนุมัติโอนงบประมาณรายจ่ายประจำปีงบประมาณ พ.ศ. 2564

เรียน ประธานสภาฯ และสมาชิกฯที่เคารพทุกท่าน

ตามที่ ข้าพเจ้าได้เสนอญัตติขออนุมัติโอนงบประมาณรายจ่ายประจำปีงบประมาณ พ.ศ. 2564 หมวดค่าครุภัณฑ์ที่ดินและสิ่งก่อสร้าง ของสำนักปลัด ที่เป็นการโอนไปตั้งจ่ายเงินรายการใหม่จำนวน 6 รายการงบประมาณ 190,000 บาท (หนึ่งแสนเก้าหมื่นบาท) เพื่อใช้ในการดำเนินการตามโครงการระบบการแพทย์ฉุกเฉิน นั้น (รายละเอียดตามเอกสารที่ได้มอบให้กับท่านประธานสภาฯและสมาชิกสภาฯทุกท่านแล้ว)

ข้าพเจ้าขออนุญาตแถลงถึงระเบียบกฎหมาย ที่เกี่ยวข้องดังนี้

ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติม (ฉบับที่ 2) พ.ศ. 2543 ข้อ 27 กำหนดว่าการโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็น รายการใหม่ให้เป็นอำนาจอนุมัติของสภาท้องถิ่น

ดังนั้นขอให้ท่านประธานสภาฯ ได้โปรดเสนอต่อสภาฯเพื่อพิจารณาอนุมัติต่อไป

/ปลัด...

-5-

ปลัด อบต. : เรียนประธานสภาฯ และสมาชิกสภาฯ ที่เคารพทุกท่าน ผมขออนุญาตชี้แจงเพิ่มเติมเรื่องการขอ

อนุมัติโอนงบประมาณประจำปีงบประมาณ พ.ศ. 2564 ครับ ตามที่ทางองค์การบริหารส่วนตำบลได้ดำเนินการโครงการการบริการการแพทย์ฉุกเฉินตลอด 24 ชั่วโมง ซึ่งในการดำเนินการตามโครงการดังกล่าวต้องมีเครื่องมือวัสดุ อุปกรณ์ต่างๆในการปฏิบัติงาน ดังนั้นจึงต้องโอนงบประมาณมาดำเนินการโอนงบประมาณที่โอนก็จะเป็นงบประมาณในโครงการที่ตั้งไว้เดิมครับ (รายละเอียดตามเอกสารที่ได้มอบให้กับประธานสภาฯ และสมาชิกทุกท่านแล้ว)

ประธานฯ : ตามที่นายกองค์การบริหารส่วนตำบล แถลง และปลัดองค์การบริหารส่วนตำบล ได้ชี้แจง

เพิ่มเติมมีสมาชิกท่านใดจะอภิปรายซักถามหรือไม่ ถ้าไม่มีจะขอมติว่าจะอนุมัติให้โอนงบประมาณ

รายจ่ายประจำปีงบประมาณ พ.ศ. 2564 หรือไม่

มติที่ประชุม : **อนุมัติ 12 เสียง ไม่อนุมัติ – ไม่มี- งดออกเสียง 1 เสียง**

**4.5 รายงานการติดตามและประเมินผลแผนพัฒนาท้องถิ่น พ.ศ. 2563**

ประธานฯ : ขอเชิญนายกองค์การบริหารส่วนตำบล ครับ

นายก อบต. : ผมขอให้นักวิเคราะห์นโยบายและแผนได้ชี้แจงครับ

นายวทัญญู ตั้งคำ : ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (นักวิเคราะห์) พ.ศ. 2548 แก้ไขเพิ่มเติม (ฉบับที่ 2) พ.ศ. 2559 และ (ฉบับที่ 3) พ.ศ. 2561 ข้อ 30(5)

กำหนดให้ผู้บริหารท้องถิ่นเสนอผลการติดตามและประเมินผลต่อสภาท้องถิ่นและคณะกรรมการ

พัฒนาท้องถิ่น พร้อมทั้งประเทศผลการติดตามและประเมินผลแผนพัฒนาท้องถิ่นให้ประชาชนใน

ท้องถิ่นทราบในที่เปิดเผยภายในสิบห้าวัน นับแต่วันที่ผู้บริหารท้องถิ่นเสนอผลการติดตามและ

ประเมินผลดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละ

ครั้ง ภายในเดือนธันวาคมของทุกปี รายละเอียดตามเอกสารที่ได้มอบให้กับท่านประธานและ

สมาชิกทุกท่านแล้ว ขอให้ท่านประธานได้โปรดเสนอต่อสภาเพื่อทราบต่อไป

ประธานฯ : ตามที่นักวิเคราะห์นโยบายและแผน ได้แถลงตามที่นายกมอบหมาย มีสมาชิกท่านใดจะ

สอบถามหรือไม่ ถ้าไม่มีถือว่าที่ประชุมรับทราบผลการติดตามและประเมินผลแผนพัฒนาท้องถิ่น

ประจำปีงบประมาณ พ.ศ. 2563

มติที่ประชุม : รับทราบ

**4.6 ขอความเห็นชอบระเบียบว่าด้วยการให้ประชาชนเข้าฟังการประชุมและการปรึกษาของ**

**สภาองค์การบริหารส่วนตำบลบ้านโพธิ์**

ประธานฯ : ขอเชิญเลขาสภาฯ ชี้แจง

ปลัด อบต. : ด้วยกระทรวงมหาดไทยแจ้งว่าคณะกรรมมาธิการพัฒนาการเมืองและการมีส่วนร่วมของ

ประชาชนวุฒิสภา เสนอแนะให้กระทรวงมหาดไทยขอความร่วมมือไปยังสภาองค์กรปกครองส่วน

ท้องถิ่นพิจารณาดำเนินการตามความเหมาะสมเพื่อให้ประชาชนสามารถเข้ารับฟังการประชุม

สภาองค์กรปกครองส่วนท้องถิ่นทุกระดับ โดยให้สภาท้องถิ่นกำหนดระเบียบเกี่ยวกับการอนุญาต

ให้ประชาชนเข้าฟังการประชุมและการปรึกษาของสภาท้องถิ่นและผลการดำเนินงานของสภา

ท้องถิ่นให้ประชาชนรับทราบตามวิธีการที่เห็นสมควร ซึ่งองค์การบริหารส่วนตำบลบ้านโพธิ์ได้

กำหนดว่าระเบียบว่าด้วยการให้ประชาชนเข้าฟังการประชุมและการปรึกษาของสภาองค์การ

บริหารส่วนตำบลบ้านโพธิ์ เพื่อขอความเห็นชอบจากสภาฯ เพื่อประกาศใช้ต่อไป รายละเอียด

ตามเอกสารที่ได้มอบให้กับท่านประธานสภาและสมาชิกสภาทุกท่านแล้ว ขอให้ท่านประธานได้

เสนอต่อสภาฯ เพื่อพิจารณาต่อไป

/ประธาน...

-6-

ประธานฯ : ตามที่เลขาฯ ได้แถลงโดยมีรายละเอียดร่างระเบียบฯตามเอกสาร มีสมาชิกท่านใดจะอภิปราย

หรือซักถามหรือไม่ ถ้าไม่มีจะขอมติว่าจะให้ความเห็นชอบร่างระเบียบว่าด้วยการให้ประชาชนเข้า

ฟังการประชุมและการปรึกษาของสภาองค์การบริหารส่วนตำบลบ้านโพธิ์หรือไม่

**มติที่ประชุม : เห็นชอบ 12 เสียง ไม่เห็นชอบ – ไม่มี- งดออกเสียง 1 เสียง**

**4.7 เรื่องกำหนดสมัยประชุมสภาฯ สมัยสามัญ ประจำปี พ.ศ. 2564**

ประธานฯ : ขอเชิญสมาชิกเสนอว่าจะกำหนดสมัยประชุมสภาฯ สมัยสามัญ ประจำปี พ.ศ. 2564 จำนวน

กี่สมัย และวันเริ่มประชุมของแต่ละสมัย และจำนวนวันของแต่ละสมัย

นายสุนทร หนูเริก : ผมขอเสนอให้มีสมัยประชุมจำนวน 4 สมัย ดังนี้

ส.อบต.ม.7 - สมัยที่ 1 กำหนดไว้แล้ว

- สมัยที่ 2 เริ่มวันที่ 1 พฤษภาคม 2564 มีกำหนด 15 วัน

- สมัยที่ 3 เริ่มวันที่ 1 สิงหาคม 2564 มีกำหนด 15 วัน

- สมัยที่ 4 เริ่มวันที่ 1 ธันวาคม 2564 มีกำหนด 15 วัน

ประธานฯ : ตามที่นายสุนทร หนูเริก ส.อบต.ม.7 เสนอมีสมาชิกท่านใดเห็นเป็นอย่างอื่นหรือไม่ ถ้าไม่มีถือ

ว่าที่ประชุมเห็นชอบตามที่เสนอ

**มติที่ประชุม : เห็นชอบ 12 เสียง ไม่เห็นชอบ – ไม่มี- งดออกเสียง 1 เสียง**

**4.8 เรื่องกำหนดสมัยประชุมสภาฯ สมัยสามัญ สมัยแรกประจำปี พ.ศ. 2565**

ประธานฯ : ขอเชิญสมาชิกเสนอวันที่เริ่มประชุมสภาฯ สมัยแรกประจำปี พ.ศ. 2565 และระยะเวลา

สมัยประชุม

นายปอพันธ์ ทองรักษ์ : ผมขอเสนอวันที่ 1 กุมภาพันธ์ พ.ศ. 2565 เป็นวันเริ่มประชุมสภาฯ สมัยสามัญ สมัยแรก

ส.อบต.ม.9 ประจำปี พ.ศ. 2565 และให้มีกำหนดระยะเวลา 15 วัน

ประธานฯ : มีสมาชิกท่านอื่นเห็นเป็นอย่างอื่นหรือไม่ ถ้าไม่มีถือว่าที่ประชุมเห็นชอบตามที่ ส.อบต.ม.9

เสนอ

**มติที่ประชุม : เห็นชอบ 12 เสียง ไม่เห็นชอบ – ไม่มี- งดออกเสียง 1 เสียง**

**ระเบียบวาระที่ 5 เรื่องอื่นๆ (ถ้ามี)**

ประธานฯ : สมาชิกท่านใดมีอะไรเสนอหรือพูดคุยหรือไม่ขอเชิญ

นายชัย หนูเหมือน : ผมขอสอบถามผู้บริหารเรื่องการเจาะบ่อบาดาลของหมู่ที่ 10 ว่าจะดำเนินการเมื่อไหร่เพราะ ส.อบต.ม.10 ตอนนี้ได้เข้าหน้าแล้งแล้ว และชอบให้ตรวจสอบท่อเมนด้วย

นายสุนทร หนูเริก : ผมขอท่านผู้บริหารเรื่องตลิ่งพังบริเวณใต้สะพานขอให้ดำเนินการแก้ไขด้วย

ส.อบต.ม.7

นายก อบต. : โครงการเจาะบ่อบาดาลของหมู่ที่ 10 ขณะนี้ได้ผู้รับจ้างและจะดำเนินการโดยเร็ว สำหรับกรณี

ตลิ่งพังของ หมู่ที่ 7 จะสั่งการให้กองช่างเข้าไปสำรวจเพื่อดำเนินการแก้ไขต่อไป

นายปอพันธ์ ทองรักษ์ : ผมขอฝากเรื่องน้ำประปาไม่เพียงพอในช่วงหน้าแล้งนี้ ขอให้ผู้บริหารดำเนินการแก้ไขปัญหา ส.อบต.ม.9 ให้กับประชาชนด้วย และขอฝากเรื่องที่ชาวบ้านนำน้ำประปาไปรดน้ำต้นไม้ด้วย

นายก อบต. : เรื่องน้ำประปาไม่เพียงพอทาง อบต. จะดำเนินการส่งน้ำให้กับประชาชนไปก่อน สำหรับเรื่อง

รดน้ำต้นไม้ต้องขอความร่วมมือสมาชิกด้วยให้ช่วยกันควบคุมขอความร่วมมือ

ประธานฯ : มีสมาชิกท่านใดจะสอบถามอะไรเพิ่มเติมอีกหรือไม่ ถ้าไม่มีผมขอขอบคุณสมาชิกทุกท่าน ผู้บริหารทุกท่านที่มาประชุมในวันนี้ วันนี้ได้ประชุมครบทุกระเบียบวาระแล้ว ผมขอปิดการประชุม

เลิกประชุม เวลา 14.45 น.

|  |  |
| --- | --- |
|  |  |

ลงชื่อ.............................................ผู้จดรายงานการประชุม

(นายภิรมย์ ทองผึ้ง)

เลขานุการสภา อบต.บ้านโพธิ์

คณะกรรมการตรวจรายงานการประชุมได้ตรวจสอบรายงานการประชุมสมัยสามัญ สมัยที่ 1

ประจำปี พ.ศ. 2564 แล้วเห็นว่าถูกต้อง จึงลงลายมือชื่อไว้เป็นหลักฐาน

ลงชื่อ.............................................ประธานกรรมการตรวจรายงานการประชุม

(นายสุชาติ ด้วงสุข)

ลงชื่อ..............................................กรรมการตรวจรายงานการประชุม

(นายชัย หนูเหมือน)

ลงชื่อ...............................................กรรมการตรวจรายงานการประชุม

(นายประเสริฐ ปานศรี)

ลงชื่อ...............................................ผู้รับรอง

(นายสมโชค ด้วงสุข)

ประธานสภา อบต.บ้านโพธิ์